SET เช้าบวก 9 จุด คาดรับ window dressing-หุ้นเล็งเพิ่มน้ำหนัก MSCI ลุ้นทดสอบ 1650 จุด
SET เช้าบวก 9 จุด คาดรับ window dressing-หุ้นเล็งเพิ่มน้ำหนัก MSCI ลุ้นทดสอบ 1650 จุด
29 มี.ค. 2562

ผู้สื่อข่าวรายงานว่า ดัชนีตลาดหุ้นไทยปรับตัวขึ้นต่อจากวานนี้ โดย ณ เวลา 10.56 น. อยู่ที่ระดับ 1,643.30 จุด บวก 9.05 จุด หรือ 0.55 ด้วยมูลค่าซื้อขาย 10,204.94 ล้านบาท
บล.ฟินันเซีย ไซรัส ระบุในบทวิเคราะห์ว่า แนวโน้มตลาดวันนี้ : แม้จะมีความหวังการเจรจาการค้าสหรัฐ-จีน แต่ความกังวลเศรษฐกิจโลกชะลอและการเมืองไม่นิ่งยังกดดันตลาดหุ้น แต่คาดว่า SET วันนี้จะผันผวนในกรอบกว้างขึ้นจากการทำ window dressing และการเก็งกำไรหุ้นที่คาดว่าจะถูกเพิ่มน้ำหนักใน MSCI (INTUCH, DTAC, RATCH, CENTEL)
บล.โกลเบล็ก ระบุในบทวิเคราะห์ว่า คาดดัชนี SET มีโอกาสรีบาวด์ต่อเนื่องจากปัจจัยภายในเรื่องการเมืองหลังกกต.รายงานผลเลือกตั้ง 100% อย่างไม่เป็นทางการ และการที่ตลาดหุ้นต่างประเทศปิดบวกและความหวังในการเจรจาการค้าสหรัฐ-จีนมีความคืบหน้า แต่มีปัจจัยกดดันจากราคาน้ำมันในตลาดโลกลดลง คาดดัชนีเคลื่อนไหวในกรอบ 1,625-1,650 จุด